CELEX: 32011R0737
Language: el
Date: 2011-07-26 00:00:00
Title: Εκτελεστικός κανονισμός (ΕΕ) αριθ. 737/2011 της Επιτροπής, της 26ης Ιουλίου 2011 , για τροποποίηση του παραρτήματος I του κανονισμού (ΕΚ) αριθ. 1217/2009 του Συμβουλίου όσον αφορά τον κατάλογο των περιφερειών

27.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 195/42
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 737/2011 ΤΗΣ ΕΠΙΤΡΟΠΉΣ
   της 26ης Ιουλίου 2011
   για τροποποίηση του παραρτήματος I του κανονισμού (ΕΚ) αριθ. 1217/2009 του Συμβουλίου όσον αφορά τον κατάλογο των περιφερειών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1217/2009 του Συμβουλίου, της 30ής Νοεμβρίου 2009, για τη δημιουργία δικτύου γεωργικής λογιστικής πληροφόρησης όσον αφορά τα εισοδήματα και την οικονομική λειτουργία των γεωργικών εκμεταλλεύσεων στην Ευρωπαϊκή Κοινότητα (1), και ιδίως το άρθρο 3,
   Έχοντας υπόψη τις αιτήσεις που υπέβαλαν η Γαλλία και η Ουγγαρία,
   Εκτιμώντας τα ακόλουθα:
   
               (1)
            
            
               Το παράρτημα I του κανονισμού (ΕΚ) αριθ. 1217/2009 περιλαμβάνει κατάλογο των περιφερειών κατά την έννοια του άρθρου 2 στοιχείο δ) του εν λόγω κανονισμού.
            
         
               (2)
            
            
               Σύμφωνα με το παράρτημα αυτό, η Γαλλία υποδιαιρείται σε είκοσι δύο περιφέρειες. Για τους σκοπούς του κανονισμού (ΕΚ) αριθ. 1217/2009, η Γαλλία ζήτησε να προστεθούν οι περιφέρειες Guadeloupe, Martinique και La Réunion στον κατάλογο των περιφερειών.
            
         
               (3)
            
            
               Σύμφωνα με το παράρτημα αυτό, η Ουγγαρία υποδιαιρείται σε επτά περιφέρειες. Για τους σκοπούς του κανονισμού (ΕΚ) αριθ. 1217/2009, η Ουγγαρία ζήτησε να μειωθεί ο αριθμός των περιφερειών με τη συγχώνευση των περιφερειών Közép-Dunántúl, Nyugat-Dunántúl και Dél-Dunántúl σε μία περιφέρεια Dunántúl και με τη συγχώνευση των Közép-Magyarország, Észak-Alföld και Dél-Alföld σε μία περιφέρεια Alföld.
            
         
               (4)
            
            
               Ως εκ τούτου, ο κανονισμός (ΕΚ) αριθ. 1217/2009 θα πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της κοινοτικής επιτροπής του δικτύου γεωργικής λογιστικής πληροφόρησης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 1217/2009 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
   Εφαρμόζεται από τη λογιστική χρήση του έτους 2012.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Ιουλίου 2011.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 328 της 15.12.2009, σ. 27.
   
      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 1217/2009 τροποποιείται ως εξής:
      
                  1.
               
               
                  Στο τμήμα που αφορά τη Γαλλία, προστίθενται οι ακόλουθες περιφέρειες:
                  
                              «23.
                           
                           
                              Guadeloupe
                           
                        
                              24.
                           
                           
                              Martinique
                           
                        
                              25.
                           
                           
                              La Réunion.»
                           
                        
            
                  2.
               
               
                  Το τμήμα που αφορά την Ουγγαρία αντικαθίσταται από το ακόλουθο κείμενο:
                  «Ουγγαρία
                  
                  
                              1.
                           
                           
                              Észak-Magyarország
                           
                        
                              2.
                           
                           
                              Dunántúl
                           
                        
                              3.
                           
                           
                              Alföld.»